2. ลักษณะการประกอบธุรกิจ

ประวัติความเป็นมาและการเปลี่ยนแปลงที่สำคัญ

บริษัท อุตสาหกรรมพรมไทย จำกัด (มหาชน) ได้ก่อตั้งขึ้นเมื่อปี 2510 โดยเข้าจดทะเบียน
ในตลาดหลักทรัพย์ แห่งประเทศไทยในปี 2521 และปี 2537 จดทะเบียนแปรสภาพเป็น บริษัท
มหาชน จำกัด

กุมภาพันธ์ 2542 (จดทะเบียนลดทุนจาก 500 ล้านบาทเป็น 300 ล้านบาท)
จดทะเบียนเพิ่มทุนจำนวน 25.56 ล้านหุ้น ในราคาหุ้นละ 10 บาท และขายให้แก่ธนาคาร ดีบีเอส
ไทยทนุ จำกัด (มหาชน) ในราคาหุ้นละ 6 บาท บริษัทฯ นำเงินค่าหุ้นเพิ่มทุนนี้
ไปชำระหนี้เงินกู้ยืมที่มีต่อ ธนาคาร ดีบีเอส ไทยทนุ จำกัด (มหาชน)

มีนาคม 2542 บริษัทฯ ได้ทำสัญญาปรับโครงสร้างหนี้กับธนาคาร บริษัทฯ
มีกำไรจากการโอนทรัพย์สินเพื่อปรับโครงสร้างหนี้ที่เกิดขึ้นในระหว่างปี 2542 จำนวน 40.93
ล้านบาทและไม่มีกำไรหรือขาดทุนจากการปรับโครงสร้างหนี้

กันยายน 2546 บริษัทฯ ได้มีการทำสัญญาเปลี่ยนเจ้าหนี้เงินกู้ยืมจากธนาคารเดิมเป็น ธนาคารใหม่
ทำให้ลดภาระค่าใช้จ่ายทางด้านการเงินลง

มีนาคม 2550 บริษัทฯ ได้เพิ่มทุนจดทะเบียนจาก 555.56 ล้านบาท เป็น 714.29 ล้านบาท
โดยมีทุนเรียกชำระครบแล้วเป็นจำนวน 684.47 ล้านบาท บริษัทฯ
ได้นำมาลงทุนในโครงการขยายกำลังการผลิต
ปรับปรุงประสิทธิภาพและสภาพแวดล้อมในการทำงานภายในโรงงาน

พฤษภาคม 2552 บริษัทฯ ได้ลดทุนจดทะเบียนจาก 714.29 ล้านบาท เป็น 684.47
ล้านบาทโดยวิธีการตัดหุ้นสามัญจดทะเบียนที่บริษัทยังมิได้ออกจำหน่าย

กันยายน 2552 บริษัทฯ ได้ลดทุนจดทะเบียนจาก 684.47 ล้านบาท เป็น 376.46 ล้านบาท
โดยการลดมูลค่าหุ้นของบริษัทลงจากเดิมมูลค่าที่ตราไว้มูลค่าหุ้นละ 10.00 บาท
เหลือมูลค่าที่ตราไว้หุ้นละ 5.50 บาท

การประกอบธุรกิจของบริษัท

บริษัทประกอบธุรกิจ ผลิตพรมเพื่อออกจำหน่ายทั้งในประเทศ และต่างประเทศ โดยใช้เครื่องหมาย
“ ไทปิง ” สำหรับผลิตภัณฑ์ที่จำหน่ายในประเทศ และ “ Royal Thai ”
สำหรับผลิตภัณฑ์ที่ส่งออกไปจำหน่ายต่างประเทศในขณะเดียวกันบริษัทมีการนำเข้าพรมจากต่างประเทศในประเภทที่บริษัทไม่สามารถผลิตได้เพื่อจำหน่ายเพิ่มเติมสำหรับตลาดในประเทศ

บริษัทได้เคยมีการลงทุนในธุรกิจ อสังหาริมทรัพย์
แต่ในปัจจุบันได้ขายการลงทุนในธุรกิจดังกล่าวไปหมดแล้ว
คงประกอบธุรกิจทางด้านพรมแต่เพียงอย่างเดียว
โดยแยกจำแนกเป็นการขายพรมในประเทศและต่างประเทศตามงบเฉพาะกิจการ ได้ดังนี้

  ------------------------ -------- ------- -------- ------- -------- -------
                           2552             2551             2550     

                           ล้านบาท   %       ล้านบาท   %       ล้านบาท   %

  มูลค่าการจำหน่ายในประเทศ    266.94   46.05   343.32   46.41   368.75   47.13

  มูลค่าการจำหน่ายต่างประเทศ   312.71   53.95   396.48   53.59   413.58   52.87

  รวม                      579.65           739.80           782.33   
  ------------------------ -------- ------- -------- ------- -------- -------

(1) ลักษณะผลิตภัณฑ์

แบ่งประเภทผลิตภัณฑ์ได้ดังนี้

1. พรมทอมือ (Hand Tufted Carpet)

2. พรมทอเครื่องแอ็คมินส์เตอร์ แบบทอสานมีลายในตัว (Axminster Woven Pattern

Carpets)

  3. พรมทอจักรมีลวดลายในตัว

-   พรมทอจักรหน้ากว้าง (Broadloom Tufted (rolls))

-   พรมทอจักรหน้าแคบ (Pass Tufted (as plan))

  4. วัสดุรองพรม

สิทธิหรือข้อจำกัดในการประกอบธุรกิจ

(1) บัตรส่งเสริมการลงทุน ไม่มี

(2) สิทธิอื่น ไม่มี

(3) ข้อจำกัดในการประกอบธุรกิจ -

ที่ประชุมคณะกรรมการบริษัทเมื่อวันที่ 3 กรกฎาคม 2551 มีมติให้ร่วมลงทุนใน บริษัท ยูไนเต็ด
คาร์เปท แมนูแฟคเจอริ่ง จำกัด ด้วยสัดส่วนการถือหุ้นร้อยละ 51
ซึ่งเป็นบริษัทที่ประกอบกิจการในลักษณะเดียวกัน

(2) ตลาดและภาวะการแข่งขัน

ตลาดในประเทศ

ในปี 2552 ยอดขายในแต่ละไตรมาสอยู่ในระดับที่ใกล้เคียงกับปี 2551
อันเนื่องจากสภาวะเศรษฐกิจที่ชะลอตัวตั้งแต่ปลายปี 2550 และมีผลต่อเนื่องกันมาจนถึงปีนี้
แต่สภาพของตลาดเริ่มมีสัญญาณฟื้นตัวในปลายปี 2552
โดยเริ่มมีงานโครงการหรืองานที่ระงับไว้ชั่วคราวกลับมาเสนอราคาใหม่อีกครั้ง
และเริ่มมีการติดต่อขอรายละเอียดของพรมจากสำนักงานออกแบบสำหรับโครงการใหม่ๆ
ที่จะเริ่มก่อสร้างในปี 2553 – 2554 อย่างไรก็ดีตลาดพรมในส่วนของโรงแรมและเซอร์วิส
อพาร์ทเมนท์ ในบริเวณห้องพักแขกได้ถูกสินค้าทอแทนประเภทไม้เข้ามาแย่งตลาดพรมมากขึ้นเรื่อยๆ
ซึ่งเป็นความนิยมที่เกิดขึ้นในหลายประเทศทั่วโลก

ด้วยคุณภาพและการบริการที่ดีมาโดยตลอด บริษัทฯ ยังคงได้รับความไว้วางใจในงานโครงการใหญ่ๆ
เสมอมา เช่น โครงการปรับปรุงห้องพักโรงแรมแชงกรีล่ากรุงเทพฯ,
โรงแรมรอยัลออร์คิดเชอราตัน, เมเจอร์ เอสพานาด งามวงศ์วาน, อาคารสำนักงานใหญ่ AIA
เป็นต้น

ตลาดต่างประเทศ

จากการที่บริษัท อุตสาหกรรมพรมไทย จำกัด (มหาชน)
เป็นที่รู้จักดีในอุตสาหกรรมการบริการมาอย่างยาวนานในฐานะผู้ผลิตพรมสำเร็จและพรมติดตั้งคุณภาพสูง
ทำให้ในปี 2552 ตลาดส่งออกภายใต้แบรนด์ “Royal Thai”
สามารถผ่านพ้นวิกฤตจากภาวะเศรษฐกิจที่ตกต่ำทั่วโลกในปี 2552 ได้

ในช่วงครึ่งปีหลังของปี 2552 ภาวะถดถอยทางเศรษฐกิจ
ได้ส่งผลกระทบต่อยอดขายของตลาดสหรัฐอเมริกาเป็นอย่างมาก
ทั้งนี้เริ่มจากวิกฤตทางการเงินที่มีผลมาจากธุรกิจอสังหาริมทรัพย์โดยตรง
ผลกระทบครั้งนี้เริ่มจากการหดตัวของตลาดส่งออกไปยังประเทศต่างๆทั่วโลก
สถานการณ์ครั้งนี้ก่อให้เกิดสภาวะตกต่ำในธุรกิจการบริการ
บรรดาผู้บริโภคตลอดจนเจ้าของกิจการทั้งรายเล็กและรายใหญ่ซึ่งพยายามอย่างมากที่จะลดต้นทุนของตนเองลง
เป็นผลกระทบให้ตลาดพรมซบเซา อย่างไรก็ดี บริษัท อุตสาหกรรมพรมไทย จำกัด (มหาชน)
ยังคงรักษาจำนวนยอดขายได้ใกล้เคียงกับเป้าหมายที่ตั้งไว้ สืบเนื่องจากโครงการใหญ่จาก Depa,
ลูกค้าในตลาดระดับสูงจากยุโรป และท้ายสุด โครงการใหญ่ต่างๆ จากตะวันออกกลาง

อย่างไรก็ตาม อุตสาหกรรมบริการต่างๆ
ยังมีแนวโน้มในเชิงบวกและคาดว่าจะสามารถฟื้นตัวด้วยสัญญาณเศรษฐกิจที่ดีในปี 2553
บริษัทฯมีโครงการต่างๆเข้ามา โดยโครงการเหล่านั้นเป็นสัญญาณที่ดี ที่มาจากตลาดใหม่
ซึ่งส่วนใหญ่มาจากทางฝั่งยุโรป, อินเดีย, ออสเตรเลีย,
รวมทั้งตลาดที่ค่อยๆฟื้นฟูหลังจากซบเซาในช่วงเศรษฐกิจถดถอย อย่างญี่ปุ่น
และการกลับมาผงาดใหม่ของตลาดอเมริกา ซึ่งมีแนวโน้มว่าจะดีขึ้น

(3) การจำหน่ายและช่องทางการจำหน่าย

ตลาดในประเทศ : บริษัทฯ ยึดมั่นในการผลิตพรมคุณภาพสูง เพื่อรองรับโครงการใหญ่ๆ เช่น
โรงแรม โรงภาพยนตร์ และอาคารที่พักอาศัย ตลอดจนอาคารสำนักงานของหน่วยงานทั้งทางภาครัฐ
และเอกชน
ซึ่งต้องการเอกลักษณ์เป็นของตัวเองด้วยรูปแบบหรือดีไซน์ที่สอดคล้องกับการตบแต่งภายใน

ทีมงานขายมีทั้งหมด 4 กลุ่ม โดย 3 กลุ่มใหญ่ มุ่งเน้นไปในการขายในเขตกรุงเทพฯ และปริมณฑล
บริษัทฯ ได้มีทีมงานที่รองรับการจำหน่ายสินค้าตรงไปยังโครงการต่างๆ
โดยเฉพาะการพิจารณาถึงสาระสำคัญของสัญญา และหลักประกันต่างๆในการชำระเงิน
ช่องทางการจำหน่ายอื่นๆ คือ ผ่านผู้จัดจำหน่าย และผ่านโชว์รูมของบริษัทฯ

สัดส่วนการขายในประเทศ

ขายตรง 93%

ขายผ่านผู้แทนจัดจำหน่าย 7%

ลักษณะของลูกค้า

บริษัทฯแบ่งลักษณะของลูกค้าออกเป็น 3 ลักษณะ คือ

  - ลูกค้ารายใหญ่ เช่น โรงแรม ห้างสรรพสินค้า แหล่งศูนย์รวมความบันเทิง(Entertainment

  Complex) ผู้รับเหมา และหน่วยงานราชการ

- ลูกค้ารายเล็ก เช่น บ้าน, อาคารสำนักงานขนาดเล็ก

- ผู้แทนจำหน่ายทั้งในกรุงเทพฯ, ต่างจังหวัด

ตลาดต่างประเทศ : บริษัทฯ ได้ลดสัดส่วนในการขายผ่านตัวแทนจำหน่ายในประเทศต่างๆ ลง
เนื่องจากการสื่อสารทางอินเตอร์เน็ต
ทำให้ลูกค้ามีความต้องการและสะดวกที่จะติดต่อโดยตรงกับบริษัทฯ
การประสานงานด้านการขายก็ได้มีการเพิ่มบุคลากรเพื่อรองรับการขยายตัวของตลาดที่เพิ่มขึ้นอย่างต่อเนื่อง
โดยที่บริษัทฯได้มีการเปิดตลาดทำการค้ากับประเทศที่ยังไม่ค่อยทำการค้าระหว่างกันเพิ่มมากขึ้น

สัดส่วนการขายในตลาดต่างประเทศ

ขายตรง 80 %

ขายผ่านผู้แทนจำหน่าย 20 %

ความต้องการของตลาดตามฤดูกาล

บริษัทฯได้มีการวางแผนการขายอย่างต่อเนื่องตลอดทั้งปี อย่างไรก็ตามยอดขายในช่วงไตรมาสที่ 4
จะมีแนวโน้มที่สูงกว่าทุก ๆ ไตรมาส สืบเนื่องจากการที่โครงการใหญ่ ๆ เช่น โรงแรม,
อาคารพักอาศัย และเซอร์วิสอพาร์ทเม้นท์ ซึ่งโดยทั่วไปแล้ว จะมีการปรับปรุง
หรือเริ่มเปิดกิจการใหม่ในช่วงปลายปีข้ามมาถึงต้นปี ต้อนรับเทศกาลสำคัญใหญ่ ๆ เช่น
เทศกาลปีใหม่, คริสมาสต์ และตรุษจีน ส่งผลกระทบให้ยอดขายของไตรมาสที่ 1
น้อยกว่าไตรมาสอื่น ๆ ส่วนในตลาดต่างประเทศในช่วงเทศกาลสำคัญต่าง ๆ
ที่มีผลทำให้ผู้คนหยุดการทำงานยาว ๆ เช่น เทศกาลรามาดอน, คริสต์มาส,
ตรุษจีนและพักร้อนใหญ่ของชาวยุโรปในช่วงเดือนสิงหาคมด้วย
มีผลกระทบที่จะทำให้ยอดขายลดลงในช่วงนั้น เนื่องจากการหยุดการดำเนินการชั่วคราวของลูกค้า

(4) การจัดหาผลิตภัณฑ์

การผลิต

โรงงานตั้งอยู่เลขที่ 238 ถนนวิภาวดีรังสิต แขวงสนามบิน เขตดอนเมือง กรุงเทพฯ

กำลังการผลิตและปริมาณการผลิต

(หน่วย : พันตารางเมตร)

+--------------------------------+--------+--------+--------+--------+
| รายการ                         | จำนวน  | 2552   | 2551   | 2550   |
|                                | กะ     |        |        |        |
+--------------------------------+--------+--------+--------+--------+
| กำลังการผลิต                     |        | 54     | 54     | 54     |
|                                |        |        |        |        |
| พรมทอมือ                        |        |        |        |        |
+--------------------------------+--------+--------+--------+--------+
| พรมทอจักรหน้าแคบ                 | 1      | 96     | 96     | 150    |
+--------------------------------+--------+--------+--------+--------+
| พรมแอ๊กซมินสเตอร์                 | 3      | 324    | 324    | 294    |
+--------------------------------+--------+--------+--------+--------+
| พรมทอจักรหน้ากว้าง                | 1      | 100    | 100    | 100    |
+--------------------------------+--------+--------+--------+--------+
| รวมกำลังการผลิต                  |        | 574    | 574    | 598    |
+--------------------------------+--------+--------+--------+--------+
| ปริมาณการผลิตจริง                 |        | 33     | 49     | 50     |
|                                |        |        |        |        |
| พรมทอมือ                        |        |        |        |        |
+--------------------------------+--------+--------+--------+--------+
| พรมทอจักรหน้าแคบ                 | 1      | 48     | 62     | 54     |
+--------------------------------+--------+--------+--------+--------+
| พรมแอ๊กซมินสเตอร์                 | 2      | 269    | 263    | 328    |
+--------------------------------+--------+--------+--------+--------+
| พรมทอจักรหน้ากว้าง                |        | -      | 2      | 14     |
+--------------------------------+--------+--------+--------+--------+
| รวมปริมาณการผลิตจริง              |        | 350    | 376    | 446    |
+--------------------------------+--------+--------+--------+--------+
| ร้อยละของกำลังการผลิต             |        | 60.98  | 65.51  | 74.58  |
+--------------------------------+--------+--------+--------+--------+
| อัตราเพิ่ม(ลด)ของปริมาณการผลิต      |        | (      | (1     | 8.02%  |
|                                |        | 6.91%) | 2.16%) |        |
+--------------------------------+--------+--------+--------+--------+

หมายเหตุ กะละ 8 ชั่วโมง

วัตถุดิบและผู้จำหน่ายวัตถุดิบ

  ---------------- ------------- ------------- ----------- -----------------
  วัตถุดิบ            ผู้จำหน่าย                     สัดส่วน %     ราคาเปลี่ยนแปลง

                   ต่างประเทศ     ในประเทศ      (นอก/ใน)    

  ไหมพรมขนแกะ      5             -             100/0       ลดลงเล็กน้อย

  ไหมพรมสังเคราะห์   2             2             50/50       เพิ่มขึ้นเล็กน้อย

  สารเคมีและสีย้อม    -             9             0/100       ,,

  ผ้าใยสังเคราะห์     1             1             50/50       ,,

  ผ้าใบ             2             1             90/10       ไม่เปลี่ยนแปลง
  ---------------- ------------- ------------- ----------- -----------------

ประเภทไหมพรมขนสัตว์ และใยสังเคราะห์
ผู้ผลิตทั้งในประเทศและต่างประเทศจะผลิตตามเบอร์เส้นด้ายและคุณภาพที่บริษัทกำหนด
เพื่อใช้สำหรับการทอพรมโดยเฉพาะราคาวัตถุดิบจะขึ้นลงตามภาวะการตลาด

ขั้นตอนและเทคโนโลยีการผลิต

ขั้นตอนการผลิตพรมมีหลายขั้นตอนและมีความซับซ้อนพอสมควรโดยแบ่งออกเป็น

1. แผนกวางแผนและควบคุมการผลิต (Production Planning and Control)

แผนกนี้มีหน้าที่วางแผนและควบคุมการผลิตให้ได้มาตรฐานและตามกำหนดที่ลูกค้าสั่งโดยจะกำหนดว่าจะใช้วัตถุดิบชนิดใดทอกับเครื่องอะไรหรือทอมือ
เป็นต้น

2. แผนกย้อมสี (Dyeing)

แผนกนี้จะทำการย้อมสี โดยใช้ไหมสีขาวทำการย้อมสีให้ได้สีตามที่ลูกค้าสั่ง

3. แผนกกรอและควบเกลียว (Winding and Twisting)

แผนกนี้จะทำหน้าที่นำพรมที่ย้อมเสร็จแล้วมากรอและควบเกลียวเข้าหลอดเพื่อส่งต่อไปทอพรม

4. แผนกทอมือและทอจักร (Hand-Tufting , Machine-Tufting , Machine

Weaving)

Hand-Tufting : แผนกทอมือจะทำการผลิตพรม โดยมีเทคนิคพิเศษคือ
ใช้มอเตอร์ปักไหมพรมบนผ้าใบซึ่งถูกขึงอยู่

Machine-Tufting / Weaving : เครื่องจักรมีหลายแบบที่สามารถทอพรมออกมาแตกต่างกันดังนี้
:-

- Pass Tufting เป็นเครื่องทอพรมสีเรียบ หน้าแคบ

- Broad Tufting เป็นเครื่องทอที่มีกำลังการผลิตสูงควบคุมด้วยคอมพิวเตอร์ในการเลือกลาย
(Graphic Geometric Patterns) ทอพรมลวดลาย หน้ากว้าง

คอมพิวเตอร์ในการเลือกลาย (Graphic Geometric Patterns) ทอพรมลวดลาย หน้ากว้าง

- Axminster Weaving เป็นเครื่องทอพรมแบบทอสานมีลายในตัว

5. แผนกลงกาว (Back Coating)

แผนกนี้จะทำการลงกาว (Latex) ที่หลังพรม โดยมีตาข่าย (Cotton Net) ปิดด้านหลังพรมด้วย
แล้วจึงทำการอบแห้งด้วยเครื่องอบที่มีความทันสมัย

6. แผนกตกแต่งและไถเรียบ (Finishing and Shearing)

แผนกนี้จะนำพรมที่ลงกาวแล้วมาทำการตกแต่งให้เรียบร้อยซึ่งพรมบางชนิดก็ต้องไถหน้าพรมให้เรียบ

7. แผนกตรวจสอบขั้นตอนสุดท้าย (Final Inspection)

หน้าที่ของแผนกนี้สำคัญมากต้องตรวจสอบพรมที่ผลิตให้ได้มาตรฐานและถูกต้องตามที่ลูกค้าสั่ง
ซึ่งถึงแม้ว่าแต่ละแผนกจะมีการตรวจสอบอยู่แล้วก็ตาม

8.  แผนกสินค้าสำเร็จรูป (Finished Goods) พรมเมื่อตรวจสอบแล้วจะถูกนำมาเก็บรักษาที่

คลังสินค้าสำเร็จรูปเพื่อรอการส่งให้ลูกค้าต่อไป

ผลกระทบต่อสิ่งแวดล้อม

ในฐานะที่บริษัทฯเป็นโรงงานอุตสาหกรรม
มีหน้าที่และความรับผิดชอบที่จะปฏิบัติตามมาตรการของรัฐบาลเพื่อป้องกันและรักษาไว้ซึ่งสภาพแวดล้อมของชุมชน
โดยเฉพาะการบำบัดน้ำเสียที่เกิดจากการย้อมซึ่งต้องใช้น้ำเป็นจำนวนมากและต้องมีการบำบัดน้ำเสียอย่างต่อเนื่อง
บริษัทได้มีความมุ่งมั่นที่จะมีการวิเคราะห์และบำบัดน้ำอย่างมีประสิทธิภาพ
เพื่อให้ตรงกับระเบียบของการประกอบธุรกิจตามกฎของกระทรวงอุตสาหกรรม
โดยมีเจ้าหน้าที่ที่รับผิดชอบกำกับดูแลในระบบสิ่งแวดล้อมเป็นพิษ
โดยมีการกำจัดส่วนที่เหลือจากการผลิตตามสถานที่ของราชการที่กำหนด

งานที่ยังไม่ได้ส่งมอบ

งานที่ยังไม่ได้ส่งมอบซึ่งเป็นโครงการมีมูลค่าตั้งแต่ร้อยละ 10 ขึ้นไปของรายได้รวม ตาม

งบปีบัญชีล่าสุด

-ไม่มี -